C 214/144
HU
Az Európai Unió Hivatalos Lapja
2023.6.16.
2023. január 19., csütörtök
66. mélységesen sajnálja, hogy öt tagállam, nevezetesen Lengyelország, Magyarország, Svédország, Dánia és Írország továbbra sem hajlandó részt venni az Európai Ügyészségben; 67. sajnálja, hogy a tagállamok részvétele az Európai Ügyészségben nem kötelező; ismételten felhívja a többi tagállamot, hogy a lehető leghamarabb csatlakozzanak az Európai Ügyészséghez; kéri a Bizottságot, hogy pozitív intézkedésekkel ösztönözze az Európai Ügyészségben való részvételt; 68. hangsúlyozza, hogy az OLAF és az Európai Ügyészség jogi keretei egyértelműen előírják a két hivatal szoros együttműködését, egymás megbízatásának, hatáskörének és kompetenciáinak tiszteletben tartása mellett; megjegyzi e tekintetben, hogy 2021-ben az OLAF 26 kiegészítő vizsgálatot indított és nyolc támogató műveletet hajtott végre; megjegyzi, hogy az OLAF 167 ügyiratot továbbított az EPPO-nak, amelyek főként a megosztott irányításhoz (63) és a közvetlen kiadásokhoz (34) kapcsolódtak, és azonos számban vonatkoztak a belső és nemzetközi vizsgálatokra (25–25 ügy); méltányolja, hogy e továbbítás eredményeként az Európai Ügyészség 85 nyomozást indított, és hogy ezek az esetek az uniós költségvetés 2,2 milliárd EUR-ra becsült összveszteségéhez kapcsolódnak; ösztönzi mind az OLAF-ot, mind az Európai Ügyészséget, hogy továbbra is fokozzák együttműködésüket; 69. megjegyzi, hogy az OLAF aktívan együttműködik a Számvevőszékkel, az Eurojusttal és az Europollal; üdvözli az OLAF és az Europol közös, a Helyreállítási és Rezilienciaépítési Eszközt érintő veszélyek és sebezhetőségek értékelésére irányuló erőfeszítéseit, valamint együttműködésüket a Helyreállítási és Rezilienciaépítési Eszköz felügyeletével megbízott más bizottsági szolgálatokkal (Gazdasági és Pénzügyi Főigazgatóság és a Bizottság Főtitkársága); nagyra értékeli az OLAF és az Europol „A NextGenerationEU (NGEU) alapot fenyegető veszélyek értékelése” című közös jelentését; 70. nagyra értékeli az Europol és az Európai Ügyészség közötti munkamegállapodást, amely 2021. január 19-én lépett hatályba; megállapítja, hogy 2021. szeptember 3-án az Európai Ügyészség és a Számvevőszék közötti együttműködési keretre vonatkozó munkamegállapodás jött létre; 71. tudatában van annak, hogy az Európai Ügyészség és az Európai Beruházási Bank (EBB) csoport munkamegálla­ podásokat is aláírt annak biztosítása érdekében, hogy az EBB zökkenőmentesen továbbíthassa az Európai Ügyészség hatáskörébe tartozó információkat, mielőtt az EBB főfelügyelősége bármilyen intézkedést hozna; 72. felhív az Eurojusttal való szorosabb együttműködésre; üdvözli a szakértelem megosztását és az eszmecserét a szemináriumok és egyéb előadások résztvevői között, de úgy véli, hogy az Eurojust hozzájárulását a csalás elleni struktúra keretében kell értékelni és meghatározni, az Európai Ügyészséggel való komplementaritására építve és megerősítve az OLAF-fal való együttműködéséből eredő szinergiákat; 73. üdvözli a Sentinel művelet és a NextGenerationEU – Bűnüldözési Fórum elindítását, amelyek közül az utóbbi az Europol és Olaszország által közösen irányított közös kezdeményezés, amely összefogja az Europolt, az Európai Ügyészséget, az OLAF-ot, az Eurojustot, az Európai Unió Bűnüldözési Képzési Ügynökségét és a tagállamokat, fórumot biztosítva a hírszerzési információk megosztásához és a műveletek összehangolásához a szervezett bűnözés legális gazdaságba való beszivárgásának kezelésére, valamint az NGEU ösztönző csomagjának védelmére, különös tekintettel a korrupcióra, az adókijátszásra, a sikkasztásra és a pénzmosásra; úgy véli, hogy a szervezett bűnözés jelentette veszély hatékony kezelése érdekében a legjobb gyakorlatok cseréje és a közös és koordinált stratégiák kidolgozása kulcsfontosságú; 74. emlékeztet arra, hogy az OLAF-ot nemcsak belső vizsgálatok céljára hozták létre, hanem azért is, hogy támogassa a tagállamokat a külső vizsgálatokban; emlékeztet arra, hogy a szubszidiaritás elve megakadályozza az OLAF-ot abban, hogy vizsgálatokat indítson ott, ahol a tagállamok jobb helyzetben vannak ahhoz, hogy fellépjenek, de ez nem zárja ki, hogy az OLAF elemzéseket végezzen az ismétlődő esetekről, tendenciákról és mintákról, vagy hogy a megerősített együttműködésre és a sikeres fellépésekre építsen, amelyeket az e jelenségek észlelésére való képessége tett lehetővé; 75. elismeri a vámügyi kérdésekben az OLAF, az Európai Unió Szellemi Tulajdoni Hivatala, az Interpol és a Vámigazgatások Világszervezete közötti rendkívül szoros operatív koordinációt; sajnálatát fejezi ki a tagállamok riasztási rendszereinek gyengesége miatt; 76. tudatában van annak, hogy 2021. június 18-án a Bizottság és az Európai Ügyészség aláírta az Európai Ügyészségről szóló rendelet 103. cikkének (2) bekezdésében meghatározott kölcsönös tájékoztatási és konzultációs kötelezettségek végrehajtására vonatkozó igazgatási megállapodásokat, amelyek értelmében az Európai Ügyészség hatékonyabban nyomozhat az uniós költségvetést érintő bűncselekmények ügyében és indíthat büntetőeljárást, és a Bizottság szervezeti egységei biztosíthatják az Európai Ügyészség vizsgálatainak megfelelő adminisztratív, pénzügyi és fegyelmi nyomon követését, beleértve az uniós költségvetés védelmét szolgáló óvintézkedéseket;